open-index/open-wikipedia-markdown huggingface dataset:
גיא גורביץ

**גיא גורביץ** (נולד ב-18 ביולי 1988) הוא שחקן ויוצר ישראלי.

## ביוגרפיה
גורביץ נולד וגדל ברמת גן, למד במגמת התיאטרון של תיכון אהל שם, שירת בתיאטרון צה"ל ובוגר הסטודיו למשחק ניסן נתיב.

## קריירת משחק
### בטלוויזיה
בשנת 2014 השתתף בסדרה ״בתולות״ של הוט בבימוי אדם סנדרסון.

בשנת 2015 השתתף בדוקו דרמה ״סבנה״ של קשת 12 בבימוי רני סער ודני סירקין.

בשנת 2018 שיחק בסדרה ״הפסיכולוגית״ של תאגיד השידור הציבורי בתפקיד נועם סוקולוב, בבימויה של טלי שלום עזר. באותה שנה שיחק גם בסדרה ״כיפת ברזל״ של קשת 12 בתפקיד נחמן, בבימוי אלון זינגמן.

בשנת 2019 שיחק בסדרה ״מגן דוד דרום״ של רשת 13 בתפקיד עידו כץ (תפקיד ראשי) בבימוי אופיר לובל.
בנוסף שיחק גם בסדרה ״שב״ס״ של תאגיד השידור הציבורי בתפקיד מני, בבימוי אורן שקדי. באותה שנה שיחק גם בסדרה ״זה לא הגיל״ של קשת 12 בתפקיד אלמוג בבימוי אורן שקדי.

בשנת 2020 השתתף בעונה השנייה של ״שב״ס״ של תאגיד השידור הציבורי בבימוי קובי חביה.

בשנת 2021 השתתף בסדרה ״ילדות סכסכניות״ של הוט בבימויה של טליה לביא. בנוסף השתתף גם בסדרה ״נאפס״ של הוט בבימויה של מייסלון חמוד. כמו כן השתתף בסדרה ״החנות שיש בה הכל״ של תאגיד השידור הציבורי בבימוי איתן צור. באותה שנה השתתף גם בעונה השלישית של הסדרה ״קופה ראשית״ בבימוי אורן שקדי ובעונה הרביעית של סדרת הנוער ״אבא מטפלת״ של TeenNick בבימוי אלי בן דוד.

בשנת 2022 שיחק בסדרת הנוער ״אינפיניטי״ של ערוץ זום בתפקיד דודי בבימויה של רינה הורן.

### בקולנוע
בשנת 1994 השתתף בסרט "קפה עם לימון".

בשנת 2010 שיחק בסרט הקולנוע ״התגנבות יחידים״ של הבמאי דובר קוסאשווילי בתפקיד חנן.

בשנת 2016 שיחק בסרט ״ילד טוב ירושלים״ של הבמאי רועי פלורנטין בתפקיד הרשקוביץ.

### בתיאטרון
בשנת 2014 שיחק בהצגה ״מסע של יום ארוך אל תוך הלילה״ בתפקיד אדמונד, בבימוי מאיר בן סימון בתיאטרון תמונע. באותה שנה השתתף בפסטיבל חיפה להצגות ילדים עם ההצגה ״הגמדים מתחת לשמיכות״, עליה זכה בפרס השחקן.

בשנים 2014 עד 2017 היה חלק מאנסמבל שחקני תיאטרון החאן והשתתף במגוון הצגות בהן ״הנשים העליזות מווינדזור״, ״כנרת כנרת״, ״אדם הוא אדם״, ״שיר ישן רחוק״, ״חלום ליל קיץ״, ״בוצ׳ה״ ו ״נפוליון - חי או מת!״.

בשנת 2017 שיחק בהצגה ״על מי ועל מה״ של תיאטרון חיפה בבימוי משה נאור.

בשנת 2019 שיחק בהצגה ״דברים שאני יודעת״ של תיאטרון בית ליסין בבימוי משה נאור. באותה שנה השתתף בהצגת הילדים ״פומי - הטפיר שאיש אינו מכיר״ של התיאטרון הארצי לנוער בבימויה של מרב שפר-היימן.

בשנת 2021 שיחק בהצגה ״מתחילים״ (תפקיד ראשי) של תיאטרון תמונע בבימויה של אלמה דישי. באותה שנה שיחק גם בהצגת הנוער ״לאסוף את השברים״ (תפקיד ראשי) של תיאטרון השעה הישראלי בבימויה של יעל טילמן.

בשנת 2022 שיחק בהצגה ״צניחה חופשית״ של תיאטרון חיפה בבימוי משה נאור.

### באינטרנט
גורביץ יצר בשנים האחרונות סרטוני הומור נונסנס אפל.

## קישורים חיצוניים

* חבילות גלישה, הסרטון שיצרו איתי זבולון וגיא גורביץ באתר יוטיוב.

## הערות שוליים

קטגוריה:שחקני קולנוע וטלוויזיה ישראלים
קטגוריה:בוגרי בית הספר אהל שם
קטגוריה:בוגרי תיאטרון צה"ל
קטגוריה:בוגרי הסטודיו למשחק ניסן נתיב
קטגוריה:ישראלים שנולדו ב-1988
אגם איסבל

**אגם אִיסַבַּל** (בספרדית: **Lago de Izabal**) הוא אגם במחוז איסבל  שבגואטמלה. זהו האגם הגדול ביותר במדינה.
## גאוגרפיה
האגם שוכן בגובה של מטר אחד מעל פני הים. אורכו הוא כ-45 קילומטר ורוחבו כ-20 קילומטר. שטח פניו הוא 589.6 קילומטר רבוע. עומקו המקסימלי הוא 18 מטר.

הנהר הגדול ביותר המתנקז לתוך האגם הוא נהר פולוצ'יק . האגם מתנקז לצפון-מזרח דרך אגם אל גולפטה  הקטן ממנו ודרך נהר דולסה  אל תוך מפרץ הונדורס שבים הקריבי.

טירת סן פליפה דה לרה  שוכנת על גדת האגם במוצאו בצפון-מזרח. זוהי טירה קולוניאלית ספרדית שנבנתה בשנת 1652 ושומרה היטב. היא שימשה להגנה על האגם מפני פעולות פיראטים שהגיעו מן הים הקריבי.

על גדות האגם שוכנות מספר קהילות של העם הילידי קקצ'י  מבני המאיה.

## קישורים חיצוניים

* תיאור של האגם 
* 

איסבל
קטגוריה:גואטמלה: גאוגרפיה
Alive 1997

**Alive 1997** הוא אלבום ההופעה החיה הראשון של צמד המוזיקה האלקטרונית הצרפתי דאפט פאנק, שיצא לאור ב-1 באוקטובר 2001 על ידי וירג'ין רקורדס. הוא מכיל קטע בן 45 דקות מהופעה חיה שהוקלטה במהלך סיבוב ההופעות Daftendirektour במועדון Que בברמינגהאם ב-8 בנובמבר 1997. האלבום התקבל באופן חיובי על ידי המבקרים, והגיע למקום ה-25 במצעד האלבומים הצרפתי.

## רקע
האלבום הופץ תחילה באינטרנט כחלק משירות Daft Club. עותקים מוקדמים של האלבום Discovery הכילו כרטיס שאפשרו גישה לאתר Daft Club המכיל רמיקסים והקלטות חיות. שירות Daft Club הסתיים בשנת 2003. ההופעה במועדון Que בברמינגהאם נחשבת על ידי דאפט פאנק לאחת ההופעות החיות האהובות עליהם בזמן יציאתו.

Alive 1997 כולל באופן בולט אלמנטים של שירים מתוך האלבום Homework. ישנם גם אלמנטים בולטים מהרמיקס של ארמנד ואן הלדן ל-"Da Funk". ההופעה החיה מכילה גם אלמנטים של מה שיהפכו לשיר "Short Circuit" המופיע ב-Discovery.

Alive 1997 מכיל קטע בן 45 דקות כרצועה רציפה. מהדורות פיזיות אינן מכילות רשימת שירים. אריזת התקליטור והויניל כללו סט של מדבקות דאפט פאנק. עטיפת האלבום נעשתה על ידי Åbäke, והצילום על ידי סרג' פאולט. ב-2022, האלבום יצא מחדש לרגל יום השנה ה-25 ל-Homework.

## ביקורות

הביקורות ל*-*Alive 1997 היו חיובית באופן כללי. ג'ון בוש מ-AllMusic ציין עד כמה הגרסאות החיות של השירים של דאפט פאנק "שונות בתכלית" בהשוואה לשירים המקוריים, וכי ההוצאה תפסה במדויק את האנרגיה של המופע הבימתי. ביקורת של NME כינתה את Alive 1997 כ"מוצר המבוצע ללא רבב", והביעה כי הוא מועדף על פני "התחכום המלוטש" של Discovery. גם Sputnikmusic סברו שהוא עדיף על אלבום ההופעה החיה המאוחר יותר של הצמד, Alive 2007, ובמיוחד הדגישו את הזרימה המתמשכת הייחודית של ההופעה ב-1997. Q כינו את 45 הדקות כ"התרגשות אלקטרונית חסרת נשימה" בעוד ש-Uncut כתבו כי "יש בו גולמיות צורמת הלוכדת באופן חי לילה של התעמלות מוכתמת זיעה".

## משתתפים
* דאפט פאנק – הפקה, כתיבה
* סרג' פאולט – צילום
* Åbäke – עיצוב עטיפת אלבום
* Janvier – ריטוש תמונות

## מצעדים

## קישורים חיצוניים

## הערות שוליים

קטגוריה:אלבומי הופעה מ-2001
קטגוריה:אלבומי דאפט פאנק
קטגוריה:אלבומי הופעה באנגלית
קטגוריה:אלבומי חברת וירג'ין רקורדס
אור קטן

**אור קטן** (באנגלית: **A Small Light**) היא מיני סדרת דרמה ביוגרפית, שהופקה בשיתוף פעולה עם אולפני קשת, שעלתה לשירות הזרמת המדיה "דיסני+" בשנת 2023.

## תקציר העלילה
עלילת המיני-סדרה מגוללת את סיפורה של מיפ חיס, שמתבקשת על ידי מעסיקה, אוטו פרנק, להגן על משפחתו במהלך מלחמת העולם השנייה.

## צוות השחקנים
* בל פאולי – **[[מיפ חיס]]**
* לייב שרייבר – **[[אוטו פרנק]]**
* ג'ו קול – **[[יאן חיס]]**
* אמירה קאזר – **[[אדית פרנק]]**
* בילי בולט – **[[אנה פרנק]]**
* אשלי ברוק – **[[מרגוט פרנק]]**
* דניאל דונסקוי – **[[קרל זילברבאואר|קרל יוזף זילברבאואר]]**

## הפקה
### פיתוח
בפברואר 2022, נמסר כי "דיסני+" הזמינה מיני-סדרה מנשיונל ג'יאוגרפיק שתעסוק בסיפורה של חסידת אומות העולם מיפ חיס, אותה יכתבו טוני פלן וג'ואן רייטר, ועל בימוי חלק מהפרקים תופקד הבמאית סוזנה פוגל. באפריל 2022, נמסר על ליהוקה של בל פאולי לדמותה של חיס, כשלצדה לייב שרייבר בדמותו של אוטו פרנק וג'ו קול בדמותו של בעלה, יאן חיס. ביוני 2022, נמסר על ליהוקן של אמירה קאזר, בילי בולט ואשלי ברוק לדמויותיהן של בנות משפחת פרנק.

### צילומים
צילומי המיני-סדרה החלו ביולי 2022, בין פראג לאמסטרדם.

## ביקורות
באתר הביקורות "Rotten Tomatoes" זכתה הסדרה לציון 100% על סמך 32 ביקורות, עם דירוג ממוצע של 8.7/10. הקונצנזוס של האתר כתב כי "הביצועים מושכי הלב של בל פאולי בוערים באור קטן, דיוקן רגיש של גבורה מול טרגדיה חובקת-כל."

באתר "Metacritic", המשתמש בממוצע משוקלל, קיבלה הסדרה ציון של 83/100 המבוססים על 16 ביקורות, דבר המצביע על "הערכה אוניברסלית".

## פרסים ומועמדויות

## קישורים חיצוניים

## הערות שוליים

קטגוריה:סדרות טלוויזיה אמריקאיות שעלו לשידור בשנת 2023
קטגוריה:מיני-סדרות טלוויזיה
קטגוריה:סדרות דרמה אמריקאיות
קטגוריה:אנה פרנק בתרבות
קטגוריה:דיסני+: תוכניות וסדרות
סרו אל פיטל

**סרו אל פיטל** (בספרדית: **Cerro El Pital**) הוא הר באמריקה המרכזית, בגבול שבין אל סלוודור לבין הונדורס. הוא מהווה חלק מרכס סיירה מדרה דה צ'יאפס . גובהו הוא 2,730 מטר מעל פני הים, והוא הנקודה הגבוהה ביותר בתחומי אל סלוודור והשלישית בגובהה בהונדורס.

בהר מצוי יער עננים, שהטמפרטורה השנתית הממוצעת בו היא 10 מעלות צלזיוס. בחודשים נובמבר עד פברואר שוררות בהר טמפרטורות בטווח של 6- ועד 10 מעלות. ביתר ימי השנה נעות הטמפרטורות בין 5 ל-17 מעלות. זהו האתר הקר ביותר באל סלוודור.

ההר הוא מוקד משיכה לתיירים. מצוי בו מגוון גדול של מיני בעלי חיים וצמחים, שחלקם נדירים ונתונים בסכנת הכחדה.

## קישורים חיצוניים

קטגוריה:אמריקה המרכזית: הרים
קטגוריה:אל סלוודור: גאוגרפיה
קטגוריה:הונדורס: גאוגרפיה
עבודה (סרט)

**עבודה** הוא הוא סרט קולנוע תיעודי מ-1935. הסרט צולם ובוים על ידי הלמר לרסקי בארץ ישראל המנדטורית.

הסרט מתאר את הגעתו של היהודי הגלותי אל ארץ אבותיו ולידתו של היהודי החדש בארץ ישראל. בסרט מוצג דימוי הרואי של החלוץ הארץ ישראלי על ידי וויזואליציה של עבודה פיזית. התמה המרכזית של הסרט היא חיפוש אחר מים בארץ חרבה.

בסרט ניקרות השפעות של קולנוע אוונגארד, ובעיקר של קולנוע המונטאז' הסובייטי על לרסקי.

"עבודה" נתפס לעיתים כסרט תעמולה ציוני, על אף שנוצר ללא התערבות ממסדית ומומן בכספים פרטיים.

המוזיקה המקורית של הסרט נכתבה על ידי המלחין פאול דסאו.

בשנת 2009 הוצג הסרט, במסגרת פסטיבל טרוולינג בעיר רן שבצרפת, בליווי חי בנגינה של מוזיקאי הג'אז יונתן אבישי. שנה מאוחר יותר, ב-2010, הוצג הסרט במתכונת דומה גם בסינמטק תל אביב ובסינמטק ירושלים.

## קישורים חיצוניים

* הסרט עבודה באתר ארכיון הסרטים הישראלי - סינמטק ירושלים

## הערות שוליים

קטגוריה:סרטי 1935
קטגוריה:סרטים ארץ-ישראליים
קטגוריה:סרטי שחור-לבן
קטגוריה:סרטים תיעודיים
אפקט ההתייחסות העצמית

**אפקט ההתייחסות העצמית** (באנגלית: **Self-reference effect**) הוא מושג המתייחס להשפעה שיש לקישור אסוציאטיבי של מידע עם התפיסה העצמית על הזכירה של אותו מידע מאוחר יותר. תאוריות של זיכרון טוענות, שככל שמידע חדש מתקשר בהקשרים רבים יותר למידע שכבר נאגר בזיכרון, יש סיכוי גדול יותר שאפשר יהיה לשלוף אותו מהזיכרון בעתיד, וזאת מכיוון שיהיו דרכים רבות יותר להגיע אליו.

כן נמצא כי עיבוד מידע של אינפורמציה הרלוונטית לתפיסת העצמי יעיל יותר מעיבוד מידע אחר (למשל, מידע הקשור לתאריך הלידה שלנו). גם ברמת הנוירולוגיה נמצא כי בסריקות מוח כי קיים הבדל בעיבוד המידע של אינפורמציה הקשורה לעצמי לעומת אינפורמציה שאינה קשורה לעצמי. 

מידע זה מעובד באופן רחב יותר (Elaborative encoding), ומוכנס לתוך קטגוריות שכבר קיימות (Categorical processing).

## ראו גם
* האדרה עצמית
* רגשות וזיכרון

## הערות שוליים

קטגוריה:זיכרון
קטגוריה:פסיכולוגיה חברתית
איי סוואן

**איי סוואן** (מאנגלית: **Swan Islands**; בספרדית: **Islas Santanilla**, איסלאס סנטנייה, או **Islas del Cisne**, איסלאס דל סיסנה) הם ארכיפלג המורכב משלושה איים בשטח של כשלושה קילומטר רבוע, השוכן בצפון מערב הים הקריבי, 153 קילומטר מחופה של הונדורס, ונמצא בריבונותה.

## גאוגרפיה
שלושת איי הארכיפלג הם:
* אי סוואן הגדול – באורך של שלושה קילומטר ובשטח של שני קילומטר רבוע. באי זה נמצא שדה תעופה  ובו מסלול עפר באורך של 1,880 מטר.
* אי סוואן הקטן – שוכן ממזרח לאחיו הגדול, באורך של 2.4 קילומטר ובשטח של 0.5 קילומטר רבוע
* בובי קיי (Booby Cay) – איון באורך של 90 מטר, הממוקם מול החוף הדרום מערבי של האי הגדול.

האיים נמצאים בתחום המים הכלכליים של הונדורס ומשתייכים מבחינה מנהלית למחוז איסלס דה לה באיה . הם אינם מיושבים פרט לחיילי חיל מצב של צי הונדורס, המפעילים את שדה התעופה.

## היסטוריה
האיים נתגלו בשנת 1502 על ידי כריסטופר קולומבוס, שנתן להם את השם איסלס דה לאס פוסאס (Islas de las Pozas). במאה ה-18 ניתן להם שמם הנוכחי, על שמו של צ'ארלס סוואן , ימאי שאולץ להפוך לפיראט; משמעות השם "סוואן" באנגלית היא ברבור, והשם הספרדי "איסלאס דל סיסנה" הוא למעשה תרגום מילולי של השם האנגלי, "איי הברבור".

ב-1840 החלו יזמים אמריקאים לאסוף באי גואנו, וב-1857 תבעה ארצות הברית חזקה על האיים מכוח חוק איי הגואנו. בעשורים הבאים החליפה השליטה באיים ידיים בין גופים מסחריים שונים. במהלך מלחמת העולם השנייה הוצבו באי אנשי צי ארצות הברית וסגל של שירות מזג האוויר של ארצות הברית. בשלהי שנות ה-40 שימש האי כתחנת הסגר לבקר של מחלקת החקלאות של ארצות הברית. החל מ-1960 פעלה מהאי תחנת רדיו  שהפעילה סוכנות הביון המרכזית, אשר פעלה לקראת הפלישה למפרץ החזירים בקובה. התחנה נסגרה בשנת 1968.

הונדורס תבעה את הריבונות באיים לראשונה בשנת 1923. טענתה הייתה כי קולומבוס גילה את האיים בעת מסעו לספרד, וכי על כן ראוי שהם יהיו בריבונות המדינה דוברת הספרדית הקרובה ביותר אליהם. לימים זנחה ארצות הברית את טענתה להחזקה באיים לפי חוק איי הגואנו, והסכם שנחתם בינה לבין הונדורס בשנת 1971 העביר את הריבונות בהם לאחרונה בשנה של אחר מכן.

ב-1987 טען העיתון לוס אנג'לס טיימס כי ארצות הברית מקיימת באיים אימונים חשאיים של אנשי מחתרות הקונטראס.

ב-1989 הוכרזו האיים כשמורת חיי בר.

בשנת 2023 הכריזה סיומרה קסטרו כי היא מתכננת לבנות באי כלא מבודד, מעין מושבת עונשין ל-2,000 מנהיגי כנופיות מהונדורס.

## קישורים חיצוניים

* 

## הערות שוליים

סוואן
קטגוריה:הונדורס: גאוגרפיה
הבחירות לנשיאות פולין 2020

**הבחירות לנשיאות פולין** נערכו ב-28 ביוני 2020. מאחר שאף מועמד לא קיבל רוב של הקולות בסיבוב הראשון, נערך סיבוב שני ב-12 ביולי, שבו התמודדו הנשיא המכהן אנדז'יי דודה, בתמיכת חוק וצדק, מול סגן יושב ראש המצע האזרחי וראש עיריית ורשה רפאל צ'אסקובסקי. לפי תוצאות הסיבוב השני שהוכרזו על ידי ועדת הבחירות הלאומית (PKW) ב-13 ביולי, ניצח דודה עם 51.03% מהקולות, לעומת 48.97% שהצביעו לצ'אסקובסקי.

סבב ההצבעה הראשון היה אמור להתקיים ב-10 במאי 2020, אך נדחה עקב מגפת הקורונה בפולין. תאריכי ההצבעה המעודכנים הוכרזו ב-3 ביוני על ידי מרשל הסיים, אלז'בייטה ויטק.

לפי הארגון לביטחון ולשיתוף פעולה באירופה, הטלוויזיה הפולנית הציבורית "כשלה בחובתה המשפטית לספק סיקור מאוזן וחסר פניות" ו"פעלה ככלי בקמפיין של הנשיא המכהן".

## שיטת הבחירות
נשיא פולין נבחר ישירות באמצעות הצבעה בשני סבבים לכהונה של כחמש שנים, עם מגבלה של כשתי כהונות. כהונתו הראשונה של אנדז'יי דודה הסתיימה ב-6 באוגוסט 2020, ולאחר הבחירות הושבע בשנית בפני הפרלמנט של הרפובליקה הפולנית.

בהתאם להוראות החוקה, הנשיא חייב להיבחר ברוב מוחלט של הקולות הכשרים. אם אף מועמד לא הצליח לעבור את הרף הזה בסיבוב הראשון, יתקיים סבב הצבעה שני עם שני המועמדים שהובילו בסבב הראשון. המועמדים חייבים להיות אזרחים פולנים, בני 35 לפחות ביום הסיבוב הראשון, ולאסוף לפחות 100,000 חתימות של בוחרים עד 10 ביוני 2020 בחצות.

הקלפיות נפתחו ביום הבחירות בשעה 07:00 (לפי שעון הקיץ של מרכז אירופה) ונסגרו בשעה 21:00.

## הקורונה והבחירות
קיום הבחירות בעת שיא המגפה עורר מחלוקת רבה בין מועמדים רבים, משפטנים, ואף פוליטיקאים מהממשלה המכהנת. כמענה, הוצע להאריך את כהונתו של הנשיא בשנתיים, הצעה שנתמכה על ידי שר הבריאות, לוקאש שומובסקי. הצעה זו נדחתה על ידי האופוזיציה. מפלגת האופוזיציה הראשית, המצע האזרחי, הציעה כי הבחירות יתקיימו במאי 2021. גם מפלגת השלטון השמרנית חוק וצדק ביקשה לשנות את כללי הבחירות ולארגן את הבחירות בהצבעה בדואר בלבד. שינוי כללי הבחירות פחות משישה חודשים לפני מועדן נקבע כבלתי חוקתי על ידי בית הדין החוקתי בשנת 2011.

## תוצאות
[ממוזער|300x300 פיקסלים|תוצאות הסיבוב הראשון – דודה בכחול ו[רפאל צ'אסקובסקי|צ'אסקובסקי בכתום.]]
ממוזער|תוצאות הבחירות בסבב הראשון במחוזות פולין
ממוזער|תוצאות הבחירות בסבב השני במחוזות פולין
מכיוון שלא היה ניצחון מוחלט בסיבוב הראשון, עלו שני המועמדים הבולטים – אנדז'יי דודה ורפאל צ'אסקובסקי לסיבוב השני. בסיבוב השני התנהל מרוץ צמוד בין דודה לצ'אסקובסקי. בסופו של דבר דודה ניצח ב-51%.

## לאחר הבחירות
לאחר סיום ההצבעה, אנדז'יי דודה הזמין את רפאל צ'אסקובסקי לארמון הנשיאות כדי "ללחוץ ידיים" ו"לסיים את הקמפיין". צ'אסקובסקי דחה זאת וטען כי הוא מוכן להיפגש לאחר פרסום התוצאות הרשמיות. למחרת בירך צ'אסקובסקי את דודה על ניצחונו.

מבין המברכים את דודה אל ניצחונו, ניתן למנות את נשיא ארצות הברית דונלד טראמפ, נשיא הנציבות האירופית אורסולה פון דר ליין, מזכ"ל נאט"ו ינס סטולטנברג, מנהיג הליגה הצפונית ושר הפנים האיטלקי לשעבר מתאו סלביני, נשיא ליטא גיטנאס נאוסדה, ראש ממשלת בריטניה בוריס ג'ונסון, ראש ממשלת הונגריה ויקטור אורבן, נשיא צ'כיה מילוש זמאן, נשיא סלובקיה זוזנה צ'פוטובה ונשיא אוקראינה וולודימיר זלנסקי.

## קישורים חיצוניים

## הערות שוליים

קטגוריה:בחירות 2020
פולין 2020
קטגוריה:פולין: בחירות
קטגוריה:2020 בפולין
שלמה אלקולומברה

**שלמה (מומי) אלקולומברה** (נולד ב-17 ביוני 1961 תל אביב-יפו, ישראל), הוא כדורגלן עבר ומאמן ישראלי, אשר שיחק בעמדת הקשר האחורי והקיצוני, מזוהה בעיקר עם קבוצת מכבי יפו ובהמשך מכבי קביליו יפו ומהווה אחד מסמליה.

## קורות חייו
### קריירת משחק

שלמה אלקולומברה נולד ב-1961 ביפו. משפחתו התגוררה בסמוך לנמל יפו. בילדותו עסק בג'ודו וזכה פעמיים באליפות ישראל לילדים. בגיל 11 הצטרף לקבוצת הפועל תל אביב ולאחר שבועיים עבר למכבי יפו. בעונת 1980/1981 עלה לקבוצה הבוגרת ומשחק הליגה הראשון שלו נערך ב-13 בספטמבר 1980 מול מכבי רמת עמידר. באותה העונה סיימה מכבי יפו במקום השלישי לאחר הפועל תל אביב, ובני יהודה. אלקולומברה שיחק לרוב כקשר אחורי ולעיתים כקיצוני. אחד ממשחקיו הבולטים היה בעונת 1982/1983, כאשר מכבי יפו גברה על מכבי תל אביב 2–1 משער ניצחון של אלקולומברה בדקה ה-87. בעונת 1986/1987 ירד עם קבוצתו לליגה הארצית. אלקולומברה שיחק 128 משחקי ליגה בליגה הראשונה, ובהם כבש 5 שערים. הוא שיחק בשורות יפו עד עונת 1989/1990 בליגה הארצית ובסך הכל רשם 218 משחקי ליגה ובהם כבש 7 שערים. בהמשך שיחק עונה נוספת בשורות הפועל באר יעקב.

### קריירת אימון
בעונת 1991/1992 היה עוזר המאמן של אברהם ארואטי בהפועל באר יעקב. בהמשך, בעונת 1993/1994 בליגה הארצית, ולבקשת יושב ראש קבוצת מכבי יפו יצחק אסא שב לקבוצה והשתלב בצוות האימון, במטרה לסייע לה להינצל מירידה לליגה השלישית והיה עוזרו של המאמן משה אוננה. בעונת 1994/1995 בליגה הארצית מונו אוננה ואלקולומברה כצמד מאמני הקבוצה וזו העפילה בחזרה לליגה הראשונה. את עונת 1995/1996 בליגה הלאומית סיימה מכבי יפו במקום האחרון וירדה שוב לליגה הארצית. בעונת 1996/1997 בליגה הארצית המשיך אלקולומברה לאמן ביפו ביחד עם ניסים בכר. בכר עזב במהלך העונה והקבוצה סיימה במקום השמיני. בהמשך אימן אלקולומברה עונה אחת בהפועל כפר שלם ועונה אחת בהפועל אור יהודה. בעונת  הוקמה קבוצת מכבי קביליו יפו. בעונתה הראשונה במסגרת ליגה ג' אומנה על ידי אלקולומברה, אשר הוחלף בהמשך העונה על ידי עופר ראובן. אלקולומברה המשיך את פעילותו במועדון לאורך השנים כמאמן קבוצות ילדים ונוער בהתנדבות.

## לקריאה נוספת
* ברוך פורמן, **היידה בי-היידה בו** - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

## קישורים חיצוניים

* שלמה אלקולומברה, באתר ההתאחדות לכדורגל
* 
* 
* גיא גולדפרב, נמאס לי לאמן בוגרים, באתר "דאבל פס", 5 ביולי 2012

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:מאמני מכבי יפו
קטגוריה:ישראלים שנולדו ב-1961
Hallucination (שיר של רגארד ויירס אנד יירס)

"**Hallucination**" (בעברית: **הזיה**) הוא סינגל של התקליטן הקוסובואי-אלבני, רגארד, והלהקה הבריטית, יירס אנד יירס. השיר יצא, על ידי חברת התקליטים מיניסטרי אוף סאונד, ב-18 בפברואר 2022. השיר מופיע במהדורת הסטרימינג של אלבום האולפן השלישי של הלהקה, *[[Night Call|Night Call (Deluxe)]]*. השיר נכתב על ידי רגארד, אולי אלכסנדר, ז'אן-ז'אק גולדמן, ג'ואל ליטל, נדיה מלאדג'או וסטפן גולדמן, והופק על ידי רגארד. בשיר מופיעה דגימה מהרמיקס של Filatov & Karas  לסינגל "Don't Be So Shy" של אימאני.

נכון לינואר 2023, השיר הושמע למעלה מ-59 מיליון פעמים בספוטיפיי, ולמעלה מ-9 מיליון פעמים ביוטיוב.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי רגארד
קטגוריה:שירי יירס אנד יירס
קטגוריה:שירים באנגלית
קטגוריה:שירים שנכתבו על ידי ג'ואל ליטל
קטגוריה:בלדות פופ
קטגוריה:שירי דאנס-פופ
קטגוריה:שירי דיסקו
קטגוריה:שירי סינת'-פופ
קטגוריה:שירי מוזיקה אלקטרונית
קטגוריה:שירי מוזיקת האוס
התערבות: אסור למות

**התערבות: אסור למות** (בפורטוגזית: **Intervenção: É Proibido Morrer**) הוא סרט קולנוע ברזילאי משנת 2021 בבימויו של קאיו קוברה על פי תסריט מאת לורה מאלין, רודריגו פימנטל וגוסטבו דה אלמיידה. בכיכובם של מרקוס פלמיירה וביאנקה קומפרטו עם הופעות אורח של באבו סנטנה, דנדרה מריאנה וז'וזה מוטה.

## עלילה
לריסה (ביאנקה קומפרטו) ודאגלס (מרקוס פלמיירה) הם שני שוטרים העובדים ב (UPP) בריו דה ז'ניירו. מדי יום הם מסכנים את חייהם בכך שהם מאמינים שהם יכולים לחולל שינוי במציאות של תושבי הפאבלות באמצעות הצעות להצטרף לפרויקט ההרגעה הממשלתי.

## שחקנים ודמויות
* מרקוס פלמיירה – קפטן דאגלס
* ביאנקה קומפרטו – לריסה
* באבו סנטנה – קאבו איוון לובו
* דנדרה מריאנה – פלאביה
* ז'וזה מוטה – סוקורו
* ריינר קדט – גאיוס
* רפאל לוסו – סגן סוזה
* ג'וליאנה אראוחו – גרציאלה
* אלין בורחס – מרלן
* אנדרה רמירו – סאפאו
* קסטריניו – ז'ואקים
* ברונו דליה – סמל נונס

## הפקה
רודריגו פימנטל, שכתב את התסריט לסרט, היה מעורב גם בכתיבתם של יחידת עילית (2007) והמשכו יחידת עילית 2 (2011). פימנטל היה בעברו שוטר המשטרה הצבאית בריו דה ז'ניירו מ-1990 עד 2001 ושירת כקצין ביחידת BOPE בשנים 1995–2000. פימנטל כתב את התסריט בשיתוף עם לורה מאלין וגוסטבו דה אלמיידה, איש המשטרה הצבאית לשעבר ששירת ב (UPP) בשנים 2009–2015. כדי לכתוב את הסרט, נערכו ראיונות עם יותר מ-50 אנשי מקצוע מהיחידות לשמירת שלום כדי לקבל מידע נוסף על חוויותיהם בעת שירותם.

הצילומים נערכו בשנת 2019. הקרנת הבכורה של הסרט התקיימה בפסטיבל ריו במהלך תערוכת פרמייר ברזיל בשנת 2019. ב-27 בדצמבר 2021 הסרט שוחרר לקהל הרחב והופץ ישירות בנטפליקס, אם כי הוא זמין רק עבור תושבי ברזיל. הסרט היה לאחד מעשרת התכנים הנצפים ביותר בנטפליקס בברזיל.

## קישורים חיצוניים

## הערות שוליים

קטגוריה:יחידות מיוחדות בקולנוע ובטלוויזיה
קטגוריה:סרטי 2021
קטגוריה:סרטים ברזילאיים
רדיומוניטור

**רדיומוניטור** (באנגלית: **Radiomonitor**) היא חברת מוזיקה בריטית שהוקמה ב-2002. החברה מפרסמת נתוני איירפליי של שירים ברחבי העולם שהושמעו בפלטפורמות הטלוויזיה והרדיו. כמו כן, מפרסמת החברה מספר מצעדי מוזיקה שבועיים ושנתיים בכ-120 מדינות.

דירקטור החברה הוא פיליפ ואן אופן.

## קישורים חיצוניים
* 

## הערות שוליים

*
קטגוריה:מצעדי מוזיקה בריטיים
נפת לימה

**נפת לימה** (בספרדית: **Distrito de Lima**) היא אחת מ-43 הנפות העירוניות במטרופולין של העיר לימה בפרו. הנפה משתרעת על פני 21.98 קמ"ר. לפי מפקד האוכלוסין של 2017 אוכלוסיית הנפה מנתה באותה השנה 268,352 תושבים.

המרכז ההיסטורי של העיר לימה  (סנטרו היסטוריקו) נמצא בתחום הנפה. נפת לימה גובלת בצפון עם הנפות סן מרטין דה פורס ורימאק, במזרח עם הנפות סן חואן דה לוריגנצ'ו ואל אגוסטינו, בדרום עם הנפות לה ויקטוריה, לינס, חסוס מריה, ברנה, פואבלו ליברה וסן מיגל וממערב בנפת קייאו.

## גלריית תמונות

Iglesia de San Francisco, Lima, Perú, 2015-07-28, DD 71.jpg|בזיליקת ומנזר סן פרנסיסקו דה לימה
Basílica_Catedral_Metropolitana_de_Lima_03.jpg


## קישורים חיצוניים

קטגוריה:לימה
תיקנחוליים

**תיקנחוליים** (שם מדעי: Corydiidae), ידוע בעבר בשם Polyphagidae, היא משפחה מסדרת התיקנאים. בני משפחה זו נפוצים בעיקר במדבריות ונוהגים להתחפר ביום מתחת לחול ולצאת בלילה כשהטמפרטורות צונחות כדי לחפש מזון. בין המינים מתקיימת דו-צורתיות זוויגית כאשר הזכרים בעלי עיניים גדולות גוף מוארך ומכונפים בעוד הנקבות בעלות עיניים קטנות, חסרות כנפיים וגוף עגלגל וקמור.

## מינים בישראל
* סוג Hemelytroblatta
** תיקנחול אפריקני
** Hemelytroblatta cerverae
** Hemelytroblatta dumonti
** תיקנחול ים-המלח Hemelytroblatta marismortui
** Hemelytroblatta oblonga
* סוג Heterogamisca
** Heterogamisca simillima
** תיקנחול עברי Heterogamodes hebraica
* Heterogamodes ursina ursina
*סוג Polyphaga
** תיקנחול מצרי Polyphaga aegyptiaca

## קישורים חיצוניים

## הערות שוליים

קטגוריה:בעלי חיים שתוארו ב-1864
קטגוריה:טקסונים שתוארו בידי הנרי לואיס פרדריק דה סאוסור
קטגוריה:תיקנאים
תיקניים

**תיקניים** (שם מדעי: Blattidae) היא משפחה של חרקים בסדרת התיקנאים הכוללת תיקנים גדולים יחסית וחלקם הם המזיקים הביתיים (peridomestic pest ) הנפוצים ביותר ברחבי העולם. מוצאם באזורים הטרופיים וידועים כ-4,000 מינים ברחבי העולם.

## מינים
בישראל נפוצים ארבעת המינים הבאים:
* תיקן אמריקאי (*Periplaneta americana*)
* תיקן מזרחי (*Blatta orientalis*)
* תיקן בהיר-שוליים (*Shelfordella lateralis*)
* *Blatta furcata*
מינים נוספים שנפוצים בעולם הם:
* תיקן אוסטרלי (*Periplaneta australasiae*)
## קישורים חיצוניים

## הערות שוליים

קטגוריה:תיקנאים
בלטלידיים

**בלטלידיים** (שם מדעי: Blattellidae) היא משפחה של חרקים מסדרת התיקנאים. משפחה זו כוללת מינים בגודל קטן עד בינוני. לעיתים נחשבת משפחה זו כשם נרדף למשפחה Ectobiidae ולעיתים מתייחסים אליה בנפרד.

## מינים בישראל
* Blattella biligata
* תיקן גרמני Blattclla germanica
* Loboptera decipiens
* Symploce zarudniana

## קישורים חיצוניים

## הערות שוליים

קטגוריה:תיקנאים
הבחירות הכלליות בגרמניה (נובמבר 1932)

'''בחירות''' כלליות נערכו ב'''גרמניה''' ב-6 בנובמבר 1932. שיעור ההצבעה של המפלגה הנאצית ירד בארבעה אחוזים לעומת הבחירות הכלליות בגרמניה (יולי 1932), בעוד שחלו עליות קלות עבור המפלגה הקומוניסטית של גרמניה ומפלגת העם הלאומית הגרמנית. התוצאות היו אכזבה גדולה עבור הנאצים, שאיבדו 34 מושבים ושוב לא הצליחו להקים ממשלת קואליציה ברייכסטאג. הבחירות היו הבחירות החופשיות וההוגנות האחרונות בגרמניה לפני עליית הנאצים לשלטון ב-1933.

## רקע
הקנצלר פרנץ פון פאפן, חבר לשעבר במפלגת המרכז הגרמנית, שלט ללא תמיכה פרלמנטרית בהסתמכות על חקיקה שהוציא הנשיא פאול פון הינדנבורג לפי סעיף 48 של חוקת ויימאר. עם זאת, ב-12 בספטמבר 1932 נאלץ פאפן לבקש מהינדנבורג לפזר את הפרלמנט כדי להקדים את הצעת אי-האמון שהציגה המפלגה הקומוניסטית, שצפויה הייתה לעבור מאחר שהנאצים היו צפויים לתמוך בה בשל רצונם לבחירות חדשות.

## תוצאות

## לאחר הבחירות
לאחר הבחירות דחק פאפן בהינדנבורג לתת לו להמשיך לשלוט בתקנת חירום. עם זאת, ב-3 בדצמבר הוא הוחלף על ידי שר ההגנה שלו, קורט פון שלייכר, שניהל שיחות עם האגף השמאלי של המפלגה הנאצית בראשות גרגור שטראסר בניסיון להגיע להסכמה. תוכניותיהם נכשלו כאשר היטלר פיטר את שטראסר ופנה לפאפן לשיחות קואליציוניות. פאפן השיג את הסכמתו של הינדנבורג להקים את הקבינט של היטלר ב-30 בינואר 1933.

הבחירות היו הבחירות החופשיות וההוגנות האחרונות של כל גרמניה לפני עליית הנאצים לשלטון ב-30 בינואר 1933. מאז הבחירות במרץ 1933 היה במדינה דיכוי מסיבי, במיוחד נגד פוליטיקאים מהמפלגות הקומוניסטית והסוציאל-דמוקרטית. הבחירות החופשיות הבאות לא נערכו עד 1949 בגרמניה המערבית ו-1990 בגרמניה המזרחית. הבחירות החופשיות הבאות בכל גרמניה התקיימו בדצמבר 1990, לאחר איחוד גרמניה מחדש חודשיים מוקדם יותר.
## קישורים חיצוניים

1932 נובמבר
קטגוריה:1932 בגרמניה
סוכנות החקירות הפליליות (מקסיקו)

**סוכנות החקירות הפליליות** (בספרדית: **Agencia de Investigación Criminal**) היא גוף מודיעין וחקירות של משרד התובע הכללי במקסיקו. מטרתה היא תכנון, תיאום, ביצוע, פיקוח והערכה של פעולות למאבק בפשיעה תוך שימוש במודיעין ושירותים מדעיים וזיהוי פלילי התומכים בחקירת פשעים. סוכנות החקירות הפליליות מפעילה את המשטרה הפדרלית המיניסטריאלית ומשתפת פעולה עם אינטרפול. 

סוכנות החקירות הפליליות הוקמה בצו נשיא מקסיקו ב-25 בספטמבר 2013 והחלה לפעול ב-26 בספטמבר של אותה שנה. בספטמבר 2016 התפטר ראש הסוכנות, תומאס סרון, לאחר שהואשם בסילוף ראיות במסגרת תיק חקירת חטיפת הסטודנטים באיגואלה, מה שסיבך את הסוכנות במחלוקת והוביל לארגון מחודש בנובמבר 2018, חמש שנים בלבד לאחר הקמתה. היא אורגנה מחדש כמחלקה הכפופה למחלקת תיאום שיטות חקירה (Coordinación de Métodos de Investigación), שהוקמה בלשכת התובע הכללי.

## מבנה ארגוני
הסוכנות מורכבת מהמחלקות והגופים הבאים:
* פיקוח המבצעים הכללי 
* המשטרה הפדרלית המיניסטריאלית
**המינהל הכללי למנדט משפטי ומיניסטריאלי
**במינהל הכללי לשירותי ביטחון מיוחדים ואבטחת אישים
**המינהל הכללי לחקירות פנים
** ענייני שיטור בינלאומיים ויחידת אינטרפול
**המינהל הכללי למרכז תקשורת
**המינהל הכללי לתמיכה טכנית ולוגיסטיקה
* היחידה למאבק בפשעי חטיפה
* היחידה המבצעית לתגובה מהירה
* היחידה למבצעים טכנולוגיים וחקירות סייבר
* יחידת המבצעים המיוחדת
* מרכז המומחים הפדרלי לזיהוי פלילי
* המרכז הפדרלי למודיעין פלילי
* 7 משרדי תיאום אזוריים

## ראשי הסוכנות

## קישורים חיצוניים
* 

קטגוריה:מקסיקו: צבא וביטחון
קטגוריה:מקסיקו: חוק ומשפט
קטגוריה:ארגוני מאבק בשחיתות
פרס איגוד מבקרי הקולנוע האמריקאי לסרט הטוב ביותר

**פרס איגוד מבקרי הקולנוע האמריקאי לסרט הטוב ביותר** הוא אחד הפרסים המוענקים לאנשים העובדים בתעשיית הקולנוע על ידי איגוד מבקרי הקולנוע בטקס פרסי איגוד מבקרי הקולנוע האמריקאי.

## זוכים ומועמדים

* "" מסמן סרט שזכה בפרס אוסקר לסרט הטוב ביותר.
* "*" מסמן סרט שהיה מועמד לפרס אוסקר לסרט הטוב ביותר.

## קישורים חיצוניים
* 

## הערות שוליים

*
קטגוריה:פרסי איגוד מבקרי הקולנוע האמריקאי
איגוד מבקרי הקולנוע האמריקאי
טחומולקו

**טחומולקו** (בספרדית: **Volcán Tajumulco**) הוא הר געש מסוג הר געש שכבתי, הממוקם במערבה של גואטמלה. גובהו הוא 4,203 מטר, וככזה הוא ההר הגבוה ביותר באמריקה המרכזית ובגואטמלה עצמה.

ההר מצוי במחוז סן מרקוס  במדינה, והוא חלק מרכס סיירה מדרה דה צ'יאפס .

ההר מורכב בראשו מסלעי אנדזיט ודקיט. יש בו שתי פסגות, שבאחת מהן פעור לוע בקוטר של 50–70 מטר.

היסטוריית ההתפרצויות של ההר איננה ידועה. ככל הידוע הוא התפרץ במאות ה-18 וה-19.

האזור סביב ההר מיושב בדלילות ומספר המבקרים בו איננו גדול. ראשו עטוף לעיתים קרובות במעטה של ערפל ועננים, והראות ממנו מוגבלת בעיקר בחודשים אפריל עד ספטמבר.

## קישורים חיצוניים

* ההר, באתר המכון הסמית'סוני
* 

קטגוריה:גואטמלה: הרי געש
קטגוריה:הפסגות הגבוהות במדינתן
UTC−05:00

[ממוזער|300x300 פיקסלים| UTC−05:00: כחול ([ינואר), כתום (יולי), צהוב (כל השנה), תכלת (ים)]]
**UTC−05:00** הוא מזהה זמן אוניברסלי מתואם של 05:00−. במקומות שבהם חל היסט הזמן הזה, השעה היא 5 שעות לפני הזמן האוניברסלי המתואם (UTC).

## כזמן סטנדרטי ([[חורף]] ב[[חצי הכדור הצפוני]])
ערים עיקריות: ניו יורק, וושינגטון די. סי., פילדלפיה, בוסטון, מיאמי, אוטווה, טורונטו, מונטריאול, הוואנה, נסאו, פורט-או-פרנס, קוקבורן טאון.

### [[אמריקה הצפונית]]
*  (אזור זמן מזרחי)
** 
*** אזור קיקיקטאלוק למעט רזולוט
** 
*** מזרחית ל-90° מערב
** 
*** רוב הפרובינציה למעט האזור המזרחי ביותר
*  (אזור זמן מזרחי)
** 
** 
** 
*** כל המדינה למעט המחוזות מפרץ, קלהון, אסקמביה, הולמס, ג'קסון, אוקלוסה, סנטה רוזה, וולטון וושינגטון, ומחוז המפרץ הצפוני (פננדל).
** 
** 
*** מלבד המחוזות הצפון-מערביים ג'ספר, לייק, לפורט, ניוטון, פורטר וסטארק, והמחוזות הדרום-מערביים גיבסון, פרי, פוזי, ספנסר, ונדרבורג ווריק.
** 
*** מחוזות ממזרח למחוזות ברקינרידג', גרייסון, הארט, גרין, אדיר, ראסל וקלינטון.
** 
** 
** 
*** מלבד המחוזות המערביים דיקינסון, גוגביק, איירון ומנומיני.
** ניו אינגלנד (מדינות , , , ,  ו-).
** 
** 
** 
** 
** 
** 
** 
*** המחוזות סקוט, מורגן, רואן, ריאה, מייגס ובראדלי, וכל המחוזות ממזרח לאלה.
** 
** 

### [[הקריביים]]
* 
* 
* 
* 
** 

## כ[[שעון קיץ]] ([[קיץ]] בחצי הכדור הצפוני)
ערים עיקריות: מקסיקו סיטי, שיקגו, דאלאס, יוסטון, סנט לואיס, מיניאפוליס, אוסטין, קנזס סיטי, סן אנטוניו, נאשוויל, מילווקי, אוקלהומה סיטי, ויניפג.

### אמריקה הצפונית
*  (אזור זמן מרכזי)
** 
** 
*** כל אזור קיוואליק (קורל הארבור)
** 
*** מערבית לקו אורך 90° מערב.
* 
** כל מדינות מקסיקו למעט , , , , ,  ו-.
*  (אזור זמן מרכזי)
** 
** 
** 
** 
** 
*** המחוזות הצפון-מערביים ג'ספר, לייק, לפורט, ניוטון, פורטר וסטארק והמחוזות הדרום-מערביים גיבסון, פרי, פוזי, ספנסר, ונדרבורג ווריק.
** 
** 
*** כל המדינה למעט המחוזות המערביים ביותר
** 
*** המחוזות ברקינרידג', גרייסון, הארט, גרין, אדיר, ראסל וקלינטון, וכל המחוזות ממערב לאלה.
** 
** 
*** המחוזות המערביים דיקינסון, גוגביץ', איירון ומנומיני.
** 
** 
** 
** 
*** מרכז ומזרח המדינה
** 
*** כל המדינה מלבד דרום מערבה
** 
*** כל המדינה מלבד קנטון
** 
*** החצי המזרחי
** 
*** מחוזות ממערב למחוזות סקוט, מורגן, רואן, ריאה והמילטון.
** 
*** כל המחוזות מלבד המערביים ביותר.
** 

## כזמן סטנדרטי (כל השנה)
ערים עיקריות: בוגוטה, לימה, קינגסטון, קיטו, פנמה סיטי, ג'ורג' טאון.

### אמריקה הדרומית
* 
** אקרי
** אמזונאס (13 עיריות מערביות, מסומנות בערך בקו בין טבצ'ינגה לפורטו אקרי)
* 
*  (למעט )
* 

### הקריביים
* 
* 
** הטריטוריות הבריטיות מעבר לים
*** 
* 
** איים מרוחקים של ארצות הברית
*** נבאסה

### אמריקה הצפונית
*  - אזור זמן מזרחי
** אזור אטיקוקאן וניו אוסנבורג/פיקל לייק
** סאות'המפטון
* 
** 
* 

## כשעון קיץ (קיץ ב[[חצי הכדור הדרומי]])
### מזרח האוקיינוס השקט
* 
** 

## קישורים חיצוניים

## הערות שוליים

קטגוריה:זמן
גלינה אורבנוביץ'

**גלינה נפוליאונובנה חלה-אורבנוביץ**' (ברוסית: **Галина Наполеоновна Хелле-Урбанович**; 5 בספטמבר 1917 - 8 במאי 2011) הייתה מתעמלת סובייטית-יהודייה. בשנות ה-40 נחשבה למתעמלת הטובה בעולם. אלופה אולימפית (הלסינקי 1952) בתרגיל קבוצתי ו-7 פעמים אלופת ברית המועצות (1943–1948, 1950) בתחרות קרב-רב אישי.

## ביוגרפיה
אורבנוביץ' נולדה וגדלה בבאקו, אזרבייג'ן, למשפחה ממוצא ליטאי-יהודי. בילדותה שיחקה כדורעף והחלה להתאמן בהתעמלות רק בשנת 1935 כשעברה עם משפחתה למוסקבה, כשהייתה בת 18.

בשנות ה-40 נחשבה למתעמלת הטובה בעולם, אך לרוע מזלה באותה העת לא נערכו שתי אולימפיאדות בשל מלחמת העולם השנייה וארצה לא השתתפה באולימפיאדת לונדון (1948).
### אלופת ברית המועצות
אורבנוביץ' זכתה 7 פעמים באליפות ברית המועצות בתחרות קרב-רב אישי (1943–1948 ו-1950), 7 פעמים בתרגיל הטבעות, הטוב שלה (1939, 1944, 1946, 1948–1950 ו-1952), 5 פעמים בתרגיל על מקבילים מדורגים (1944, 1946 ו-1948–1950), 3 פעמים בתרגיל על סוס הסמוכות (1943–1945), פעמיים בתרגיל על קפיצות סוס (1943 ו-1948), פעמיים בתרגיל על קורה (1947 ו-1948), פעמיים בתרגיל קרקע (1946, 1952) ופעם אחת בתרגיל על המתח (1948). היא זכתה ב-19 מדליות כסף באליפות ברית המועצות כולל 3 בקרב-רב אישי (1949, 1951 ו-1953) ו-4 מדליות ארד כולל 3 בקרב-רב אישי (1939).

### אלופה אולימפית
באולימפיאדת הלסינקי (1952) בגיל 34 (המתעמלת השנייה הכי מבוגרת במשחקים אולימפיים אלה) היא זכתה בשתי מדליות קבוצתיות, זהב וכסף. מדליית זהב, בתחרות הקבוצתית (527.030 נקודות) לפני הונגריה (520.960 נקודות) וצ'כוסלובקיה (503.32 נקודות). מדליית כסף בתרגיל הקבוצתי עם מכשירים (73.000 נקודות), אחרי שוודיה (74.200 נקודות) ולפני הונגריה (71.600 נקודות). היא סיימה במקום חמישי בתחרות קרב-רב אישי (75.64 נק'), במקום רביעי בתרגיל קרקע (18.99 נק'), במקום חמישי בקפיצות על סוס (19.10 נק'), במקום חמישי בקורה (18.93 נק') ובמקום 12 בתרגיל על מקבילים מדורגים (18.62 נק').

בשנת 1953 פרשה מספורט תחרותי והחלה לאמן התעמלות לתקופה קצרה. לאחר מכן עבדה כעובדת מעבדה במעבדה הרפואית עד לפרישתה בתחילת שנות ה-90.

## תארים השגים
*בשנת 2016 נבחרה אורבנוביץ' להיכל התהילה של הספורט היהודי

## קישורים חיצוניים

* GALINA URBANOVICH, באתר *International Jewish Sports Hall of Fame* 

קטגוריה:ספורטאים יהודים סובייטים
קטגוריה:מתעמלות יהודיות
קטגוריה:ספורטאיות אולימפיות יהודיות
קטגוריה:מתעמלות באולימפיאדת הלסינקי (1952)
קטגוריה:משתתפים יהודים באולימפיאדת הלסינקי (1952)
קטגוריה:חברי היכל התהילה של הספורטאים היהודים: סובייטים
קטגוריה:אלופות אולימפיות סובייטיות: התעמלות
קטגוריה:זוכות מדליית כסף אולימפית סובייטיות: התעמלות
קטגוריה:ילידות 1917
קטגוריה:סובייטים שנולדו ב-1917
קטגוריה:נפטרות ב-2011
כבוד (סרט)

**כבוד** הוא סרט פשע ישראלי שיצא לאקרנים ב-2010 בבימויו של חיים בוזגלו, עם זאב רווח, עמוס לביא, שמיל בן ארי וחיים זנאתי בתפקידים הראשיים.

העלילה היא על שתי משפחות פשע ישראליות בסגון סרטי המאפיה האמריקאים. עולם שלם של "משפחות", "קודים", "סולחות", כבוד וחלוקת "טריטוריות".

ב-2011 הופקה סדרת הטלוויזיה המבוססת על הסרט בשם "הכבוד של מרציאנו", גם היא בבימויו של חיים בוזגלו ובה השתתפו רוב שחקני הסרט.

## תקציר העלילה
משפחות מרציאנו וברדוגו הן משפחות פשע ישראליות ממוצא מרוקאי. יש ביניהן מאבקי שליטה בעיקר על בתי קזינו באירופה. המשטרה בראשות קצין המשטרה נפתלי (אורי אברהמי) המכונה "שטרודל" (רמז לקצין המשטרה אפרים ארליך "קרמשניט") מנסה להילחם בהן וקוצר הצלחה חלקית.

לאון מרציאנו (זאב רווח) הוא ראש משפחת הפשע מרציאנו אותה הוא מנהל עם בניו דניאל (חיים זנאתי), ססי (רפי אמזלג) והיועץ שלו מישל (ז'יל בן דוד). הוא מקפיד על משמעת וסדר במשפחת בעיקר בקידוש של ערב שבת בו יושבים כולם עם שומרי ראש שעומדים בשני הצדדים, ומחכים לקבל חתיכה מהחלה אותה בוצע הבוס לאחר שהוא מקדש על היין.

באותו זמן מתנהל קידוש גם אצל משפחת ברדוגו, משפחת פשע שבראשה עמוס ברדוגו (עמוס לביא) ואחיו הרצל (שמיל בן ארי). הרצל נמצא כעת במאסר ועמוס נעזר באח מוסף, מיכאל (אייל רוזלס). עמוס נשוי לריימונד (אוולין הגואל) אך בוגד בה עם נערת הליוי ורוניקה (מרינה שויף).

לאון נראה חביב כלפי חוץ אך קשוח וחסר מצפון. כאשר הוא מארח על היאכטה שלו "ידיד" ותיק (אהרון איפלה) הוא מזכיר לו ביצוע רצח לפני 40 שנה ודוקר אותו למוות. בתו רונית (מורן אטיאס) מתאהבת בחשאי בלולו (אריק משעלי) שעובד עם משפחת ברדוגו. הוא נחטף ודחפור דורס אותו למוות. דניאל מביא את רונית אחותו לצפות בגופתו כדי שלא "תחטא" שוב. את בנו ססי מדיח לאון מתפקידו לאחר שהסתבך בעסקת סמים ללא רשותו.

על עניין של שליטה בקזינו בסרביה מתחוללת מלחמה בין שתי המשפחות. מירו מרציאנו (לירון לבו) הוא היחיד מהמרציאנים שלא נגרר לפשע. הוא כעת סרן בצנחנים וחותר להפסיק את המלחמה. גבי ברדוגו (נטלי עטיה) היא עורכת דין והיחידה מהמשפחה שלא נגררה לפשע. מירו נפגש עם גבי ומשכנע אותה לפעול למען סולחה.

מירו וגבי מצליחים לשכנע את משפחותיהם לערוך סולחה. הסולחה נערכת בים המלח בתיווכו של עורך דין (ששי גז).

השקט נמשך זמן קצר, הרצל משתחרר מהכלא, שירלי מרציאנו (מיטל פארן) נרצחת וגם מוטי ברדוגו (ירון לוי סבג) בנו של הרצל. דניז מרציאנו (ריטה שוקרון) מתה מהתקף לב. לאון המיואש יוצא לטייל לבד ונרצח על ידי אקדוחן על אופנוע בשליחות ברדוגו.

## צוות השחקנים

## קישורים חיצוניים

*קדימון לכבוד, באתר יוטיוב
*כבוד, באתר קרן הקולנוע הישראלי
*כבוד, באתר "סרט"
* 

קטגוריה:סרטי 2010
קטגוריה:סרטים בעברית
קטגוריה:סרטי פשע ישראליים
קטגוריה:סרטי יונייטד קינג
קטגוריה:סרטי זאב רווח
קטגוריה:סרטי חיים בוזגלו
איב פונס

**איב פונס** (בצרפתית: **Yves Pons**; נולד ב-7 במאי 1999) הוא כדורסלן צרפתי יליד-האיטי המשחק בעמדות הסמול פורוורד והפאוור פורוורד בבאסקט ז'ירונה מליגת העל הספרדית בכדורסל.

## ראשית חייו
פונס נולד בפורט-או-פרנס, בירת האיטי, וגדל שלוש וחצי שנים אצל אמו הביולוגית בעיר סיט סולייל, אחד האזורים העניים ביותר במדינה. לפי החוק נאלצה אמו לשלוח אותו לבית יתומים כי לא יכלה לטפל בו, והוא היה חולה באותה תקופה.

לאחר קרוב לשנה בבית היתומים, אומץ איב על ידי באבת' וז'אן-קלוד פונס, שחיו בצרפת. הוא למד במכון הצרפתי הלאומי לספורט  בפריז, ושיחק במועדון הכדורסל שלו, המרכז הפדרלי לכדורסל , בליגה השלישית.

## קריירת מכללות
פונס החליט לשחק כדורסל מכללות בארצות הברית עבור אוניברסיטת טנסי, אותה העדיף על פני הצעות מאוניברסיטת פלורידה ואוניברסיטת טקסס טק, והפך לכדורסלן הצרפתי הראשון בתולדות האוניברסיטה.

פונס נפצע בקרסול כבש בהופעת הבכורה שלו בטנסי, ובעונתו הראשונה שיחק 5.2 דקות בלבד למשחק. כ קלע פונס שיא עונתי של 10 נקודות מול מזרח קנטקי במשחק הראשון בקריירה בו פתח בחמישייה, אך בפברואר 2019 סבל משבר בפנים. הוא העמיד ממוצעים של 2.2 נקודות למשחק כסופומור. בשנת ה שלו הוא רשם בטנסי, וקלע שיא קריירה של 15 נקודות כבר במשחק הראשון של העונה מול אוניברסיטת קרוליינה הצפונית באשוויל. הוא שבר את שיאו לאחר משחק אחד בלבד, לאחר שקלע 19 מול מארי סטייט. בסיום העונה הסדירה נבחר פונס לשחקן ההגנה של השנה ב-SEC, והוא העמיד ממוצעים של 10.8 נקודות, 5.4 ריבאונדים ו-1.1 אסיסטים למשחק. לאחר סיום העונה הוא הכריז על מועמדותו לדראפט ה-NBA 2020, אך ב-3 באוגוסט הכריז שיחזור לטנסי לעונת ה שלו.

## קריירה מקצועית
לאחר שלא נבחר בדראפט ה-NBA 2021 הצטרף פונס לממפיס גריזליס לליגת הקיץ של ה-NBA. ב-10 באוגוסט 2021 הוא חתם על חוזה לעשרה ימים עם הגריזליס, אשר הפך לאחר מכן לחוזה דו-כיווני שלפיו חילק את הזמן בין הגריזליס וקבוצת ליגת הפיתוח שלהם, ממפיס האסל. פונס הועבר להאסל ב-30 בינואר 2022.

ב-2022 שיחק פונס במדי ברוקלין נטס בליגת הקיץ, ב-26 ביולי 2022 הוא חתם לשנתיים באסוול ליון-וילרבאן מליגת העל הצרפתית והיורוליג.

ב-25 ביולי 2023 חתם בבאסקט ז'ירונה מליגת ה-ACB הספרדית.

## קריירה בנבחרת הלאומית
פונס זכה במדליית זהב עם נבחרת צרפת באליפות אירופה בכדורסל עד גיל 16 2014 בלטביה, לאחר שהעמיד ממוצע של 3.8 נקודות למשחק. הוא העמיד ממוצעים של 10.1 נקודות, 4.1 ריבאונדים ו-1.3 חסימות למשחק באליפות העולם עד גיל 17 2016 בסרגוסה, ספרד, כאשר נבחרתו סיימה במקום השישי. ב-2019 שיחק עם צרפת באליפות אירופה לעתודה בתל אביב, ישראל, שם העמיד ממוצעים של 2.6 נקודות למשחק וסיים עם הנבחרת במקום הרביעי.

## קישורים חיצוניים

*פרופיל, באתר פיב"א החדש

## הערות שוליים

קטגוריה:כדורסלנים האיטים
קטגוריה:כדורסלנים צרפתים
קטגוריה:שחקני NBA שלא נבחרו בדראפט
קטגוריה:כדורסלני אוניברסיטת טנסי
קטגוריה:כדורסלני ממפיס האסל
קטגוריה:כדורסלני ממפיס גריזליס
קטגוריה:כדורסלני אסוול ליון-וילרבאן
קטגוריה:צרפתים ממוצא האיטי
קטגוריה:ספורטאים צרפתים בספרד
קטגוריה:כדורסלני ז'ירונה
קטגוריה:צרפתים שנולדו ב-1999
קטגוריה:האיטים שנולדו ב-1999
Flottes de combat

**Flottes de combat** או **Combat Fleets of the World** (בתרגום חופשי: **ספינות המלחמה של העולם**), הוא אלמנך וספר יעץ עם מידע אודות ספינות מלחמה המאוגדות לפי מדינות הכולל שמות, מידות, אמצעי לחימה, תמונות וסילואטים. הספר מתפרסם בצרפתית מאז 1897 מדי שנתיים, ובאנגלית מאז שנת 1977.

## קישורים חיצוניים
* 
* האתר הרשמי (בצרפתית)
* סקירה של הספר לאורך השנים
* 

קטגוריה:ספרי עזר
קטגוריה:ימאות צבאית
רשות תעופה אזרחית

**רשות תעופה אזרחית** היא גוף ממשלתי, לעיתים תאגיד סטטוטורי, האמון על רגולציה ורישוי ובקרה על התעופה של המדינה או המדינות (במקרה של ארגון של האיחוד האירופי) המפעילות אותה. שזה כולל רישום כלי הטיס הפועלים ברישיונה.

## מאפיינים
תעופה, בדומה לתחומי תחבורה אחרים, כוללת גורמי סיכון מרובים וייחודיים הדורשים תשומת לב ובקרה הדוקה לטובת הקטנתם ומניעתם. רשויות התעופה אמונות על הגדרת דרישות לקבלת הסמכה או רישיון לפעול במקצועות התעופה והסמכת תפעול של מתקנים ואמצעים לדברים הבאים:
* אישור והסמכת עיצוב כלי טיס, מנועים, ציוד ומערכות תעופתיות המשפיעות על בטיחות הטיסה.
* הגדרת דרישות סף, תנאים, והגבלות ביצור וניסוי של כלי טיס, מערכות וציוד.
* הסמכה לאחזקה של ציוד וכלי טיס.
* הסמכה לתפעול ציוד וכלי טיס.
* הגדרת הסטנדרטים והרגולציה של הרישוי של צוותי אוויר, בקרים, קציני מבצעים ואנשי אחזקה.
* רישוי והסמכה של שדות תעופה ואמצעי ניווט.
* הגדרת הסטנדרטים והנהלים לבקרה אווירית מבחינת ניהול השטח האווירי.
במדינות מסוימות רשות התעופה האזרחית המקומית גם אמונה על חקירה של תאונות אוויריות, אם כי בהרבה מקרים סמכות החקירה מוקנות לגוף נפרד לטובת יכולת בחינה אותנטית של הרגולציה ושל הרשות. בישראל לדוגמה, על חקירת תאונות אוויריות סמוך הרשות לחקירה בטיחותית בתעופה שבמשרד התחבורה והבטיחות בדרכים. בארצות הברית על חקירות אמונה המועצה הלאומית לבטיחות בתעבורה (NTSB).

למרות הרישוי והגדרת הנהלים לבקרה אווירית, לרוב שירות או רשות אחרת מספקת שירות זה למדינה.

לעיתים רשות התעופה האזרחית המקומית אמונה על הקמה ותפעול שדות התעופה, לדוגמה רשות התעופה האזרחית הנפאלית והפיליפינית. אבל במדינות אחרות חברות או גופים פרטיים וכן רשויות ממשלתיות נפרדות אמונות על הקמה ותפעול המתקנים ושדות התעופה. לדוגמה בישראל, רשות שדות התעופה הוא הגוף האמון על תפעול שדות תעופה השייכים למדינה, בעוד שדות פרטיים מתופעלים על ידי חברות פרטיות.

רשות התעופה גם אמונה על השגה והפצת מידע תעופתי (דוגמת פרסום מידע תעופתי) תעופה בתחומי האחריות שלה לשימוש עובדי וכן מפיצה מידע לפי פורמטים בינלאומיים כגון NOTAM, METAR, AIRMET, PIREP, SIGMET, ו-TAF.

## היסטוריה
בעשורים הראשונים של התעופה, החוקה האווירית התפתחה בנפרד במדינות שונות. זה יצר סטנדרטים שונים ולעיתים נוגדים אחד את השני בצורה בה נוצר המצב שלעיתים מטוסים ממדינה אחת לא יכלו לטוס במדינה אחרת. אמנת שיקגו שנחתמה בשנת 1944 אפשרה יצירה של סטנדרט אחיד לרישוי, הסמכה, ניסוי, כיול, וכדומה. זה מאוחר יותר לאחר ביסוס האומות המאוחדות אפשר יצירת ארגון הבין-לאומי לתעופה אזרחית (ה-ICAO) בשנת 1947 המאפשר שמירת רמה רגולטורית אחידה והטמעת חידושים ושיטות מיטביות לשמירת בטיחות טיסה.

באירופה בשנת 1970 נוסד ארגון רשויות התעופה המאוחדות (JAA) ששאף לבסס שיתוף פעולה בין רשויות התעופה האירופאיות וביסוס סטנדרטים מינימליים אחידים. הארגון פורק בשנת 2009. במקביל, בשנת 2003 נוצרה הסוכנות האירופית לבטיחות תעופה (EASA) שהחליפה את ה-JAA ופועלת בתחומי האיחוד האירופי. מדינות חברות באיחוד שומרות על רשויות התעופה שלהן ואלה מטמיעות את התקנות ש-EASA מגדירה.

## קישורים חיצוניים

## הערות שוליים

קטגוריה:בקרה אווירית
קטגוריה:תחבורה
ביסאראפ

**גונסאלו חוליאן קונדה** (בספרדית: **Gonzalo Julián Conde**; נולד ב-29 באוגוסט 1998), הידוע בשם הבמה **ביסאראפ** (**Bizarrap**), הוא תקליטן ומפיק מוזיקלי ארגנטינאי, המתמחה בסוגות ה-EDM, טראפ לטיני וראפ. הוא ידוע בעקבות סדרת הסשנים המוקלטים שלו, "Bzrp Music Sessions", במסגרתה הוא מקליט יחד עם מגוון רחב של אמנים. הוא הועמד לפרס גראמי הלטיני בקטגוריית המפיק הטוב ביותר בשנת 2021.

## ביוגרפיה
נולד ב-29 באוגוסט 1998 בעיר ראמוס מחיה בגראן בואנוס איירס שבארגנטינה. הוא התעניין במוזיקה מגיל צעיר, במיוחד במוזיקה אלקטרונית ובתקליטנים, ולא בשירה. ההשפעות העיקריות שלו היו סקרילקס, דייוויד גטה ומרטין גריקס. בגיל 14, החל ללמוד תאוריית המוזיקה, נרשם לשיעורי פסנתר והחל להפיק את שיריו הראשונים.

## קריירה מוזיקלית
הקריירה שלו החלה בשנת 2017, עם ה-"Combos Locos", בו הוא הרכיב יחד קטעים נבחרים מאירועי באטל ראפ מקומיים. הלהיט הראשון שלו היה גרסתו לשיר "No Vendo Trap" של הראפר הארגנטינאי דוקי . מאז, אמנים אחרים פתחו לו את שעריהם לרמיקסים לשירים שלהם. סשן הפריסטייל ראפ הראשון שלו פורסם ב-17 בנובמבר 2018, בכיכובו של קודיגו. עם הזמן, הצטרפו אמנים אחרים.

בדצמבר 2020 הפך ביסאראפ לאמן הארגנטינאי המושמע ביותר בעולם, עם למעלה מ-11 מיליון מאזינים חודשיים בספוטיפיי, ובכך נמנה בין 300 האמנים המושמעים ביותר בעולם.

בשנת 2022 יצא "", סשן של ביסאראפ יחד עם הראפר קבדו, שהיה ללהיט והגיע למקום הראשון במדינות שונות, ואף הצליח לטפס לצמרת מצעד הבילבורד גלובל 200. ב-2023, "", הסשן שלו עם הזמרת שאקירה, הפך לקליפ הלטיני הנצפה ביותר ב-24 שעות הראשונות, עם 50 מיליון צפיות שנצברו. כמו גם, הפך לשיר בספרדית המושמע ביותר ביום הראשון לצאתו בספוטיפיי, עם 14.3 מיליון השמעות.

## פרסים ומועמדויות

## קישורים חיצוניים

* 

## הערות שוליים

קטגוריה:תקליטנים ארגנטינאים
קטגוריה:מפיקים מוזיקליים
קטגוריה:מוזיקאים ארגנטינאים
קטגוריה:ארגנטינאים שנולדו ב-1998
לוסי היי, דוכסית קרלייל

**לוסי היי, הרוזנת מקרלייל** (לבית **פרסי**; באנגלית: **Lucy Hay, Countess of Carlisle**; 1599 – 5 בנובמבר 1660) הייתה אשת חצר אנגליה הידועה ביופיה ובשנינותה. היא הייתה מעורבת בתככים פוליטיים רבים במהלך מלחמת האזרחים האנגלית.

## ביוגרפיה
היי נולדה בשם ליידי לוסי פרסי, בתם השנייה של הנרי, הרוזן מנורת'מברלנד ("ארל הקוסם") ואשתו ליידי דורותי דוורו. בשנת 1617, היא הפכה לאשתו השנייה של ג'יימס היי, הרוזן הראשון מקרלייל.

בשנת 1626, היא מונתה לגברת חדר השינה של הנרייטה מריה, מלכת אנגליה. עד מהרה הפכה לחביבת המלכה, והשתתפה בשניים ממחזות המסכות המפורסמים שלה.

## תככים פוליטיים
ממוזער| לוסי היי, הרוזנת מקרלייל, תחריט מאת פיטר דה באיליו הצעיר
היי הייתה דמות בולטת בחצרו של המלך צ'ארלס הראשון. היא הפכה לפילגשו של תומאס וונטוורת', הרוזן הראשון מסטרפורד, ולאחר מותו ב-1641 הפכה לפילגשו של ג'ון פים, יריבו הפרלמנטרי. היא התחברה לאינטרסים של פים וחברי הפרלמנט שעימו והעבירה להם תוכניות וסודות חשובים ביותר של המלך ויועציו.

ב-1642 היי הודיעה בזמן לבן דודה רוברט דוורו, הרוזן השלישי של אסקס, על מעצרו של המלך המיועד מבין חמשת חברי הפרלמנט הארוך, מה שאפשר להם להימלט. נראה, שבתקופות שונות שהיא שירתה את שני הצדדים בו-זמנית.

ב-1647 היי התחברה למפלגה הפרסביטריאנית המתונה ובמלחמת האזרחים השנייה היא פעלה רבות עבורם ואפילו ומשכנה את מחרוזת הפנינים שלה כדי לגייס כסף עבור חיילי הלורד הולנד. יצרה קשרים עם הנסיך צ'ארלס במהלך המצור שלו על התמזה, והפכה את עצמה למתווכת בין הקבוצות. בסופו של דבר, היא נעצרה ב-21 במרץ 1649 ונכלאה במצודת לונדון. גם משם המשיכה לנהל קשר מוצפן עם המלך באמצעות אחיה, לורד פרסי. על פי עלון מלכותי, בזמן שהייתה במגדל, השתמשו במתקן עינויים כדי להשיג ממנה מידע. היי שוחררה בערבות ב-25 בספטמבר 1650, אבל לא הצליחה לחזור למעמדה הקודם.

## מוות
זמן קצר לאחר הרסטורציה, היי מתה בפתאומיות ב-5 בנובמבר 1660, לאחר ש"סעדה טוב" בצהריים היא חלתה לפתע בסביבות השעה 14:00. היא מתה בשעה 17:00 או 18:00 באותו יום.

## בספרות
פרנסואה דה לה רושפוקו הזכיר *ב*זיכרונותיו אנקדוטה שסיפרה לו מארי דה רוהן, שבה היי גנבה כמה יהלומים שהעניקה המלכה לג'ורג' וילרס, הדוכס הראשון מבקינגהם (מתנה של מלך צרפת לאן מאוסטריה) מהדוכס, כנקמה על כך שאהב אותה יותר משאהב את מלכת צרפת. מלך צרפת רצה אז לראות את היהלומים ואיכשהו המלכה הצליחה לשחזר אותם. אלכסנדר דיומא השתמש מאוחר יותר בכל הסיפור הזה, וכנראה ביסס את מילדי דה וינטר על לוסי היי ברומן שלו מ-1844 "שלושת המוסקטרים".

## ראו גם
* מרי פרסי, הרוזנת מנורת'מברלנד

## לקריאה נוספת
* בצרמן, רוז (2005). *אשת בית המשפט ואשת הארץ: שתי אחיות אצילות באנגליה של המאה השבע-עשרה.* ניו יורק: הארפרקולינס.
* "קרלייל, לוסי היי, הרוזנת של." *[[אנציקלופדיה בריטניקה]]*. 2005.
* דיון על ההליכה של גבירת קרלייל בגני המפטון קורט מאת סר ג'ון סוקלינג, באתר TheGuardian.com, 2011

## קישורים חיצוניים

* 
* 

## הערות שוליים

קטגוריה:נשים אנגליות במאה ה-17
קטגוריה:ילידי 1599
קטגוריה:נפטרים ב-1660
קולין רנפרו

**אנדרו קולין רנפרו** (באנגלית: **Andrew Colin Renfrew**; 25 ביולי 1937 – 24 בנובמבר 2024) היה ארכאולוג בריטי מטעם אוניברסיטת קיימברידג', שזכה בתואר ברון.

## ביוגרפיה
ב-1987 העלה רנפרו את הטענה שלפיה מוצאן של השפות ההודו-אירופיות הוא באזור אנטוליה, וכי הן התחילו להתפשט ב. הוא טען כי ההתפשטות שלהן קשורה לאימוץ החקלאות באותה התקופה. רנפרו טבע, בין השאר, את המונח "ארכאוגנטיקה", מעין שילוב בין התחומים ארכאולוגיה וגנטיקה.

נפטר ב-24 בנובמבר 2024.

## קישורים חיצוניים

## הערות שוליים

קטגוריה:בוגרי אוניברסיטת קיימברידג'
קטגוריה:סגל אוניברסיטת שפילד
קטגוריה:ארכאולוגים בריטים
קטגוריה:בריטים שנולדו ב-1937
קטגוריה:בריטים שנפטרו ב-2024
אוגוסט שלייכר

**אוגוסט שלייכר** (בגרמנית: **August Schleicher**; 19 בפברואר 1821 – 6 בדצמבר 1868) היה בלשן גרמני.

## ביוגרפיה
שלייכר היה בין הראשונים להעלות את ההשערה של "עץ משפחה לשוני", שלפיה שפות מתפתחות משפות שקדמו להן. ב-1868 חיבר שלייכר משל בשם "הכבשה והסוסים". משל זה חובר בשפה פרוטו-הודו-אירופית, שפת האם המשוערת של כל השפות שבמשפחת השפות ההודו-אירופיות. מטרתו של שלייכר בחיבור המשל היה לבחון את אוצר המילים המשוער של השפה.

## קישורים חיצוניים

* 

## הערות שוליים

קטגוריה:סגל אוניברסיטת פרידריך שילר בינה
קטגוריה:סגל אוניברסיטת קארל בפראג
קטגוריה:בוגרי אוניברסיטת בון
קטגוריה:בלשנים ולשונאים גרמנים
קטגוריה:גרמנים שנולדו ב-1821
קטגוריה:גרמנים שנפטרו ב-1868
אדי ואסקס

**אדי רפאל ואסקס אנדרדה** (בספרדית: **Edy Rafael Vásquez Andrade**;  31 באוקטובר 1983 – 12 במאי 2007) היה כדורגלן הונדורי ששיחק בעמדת הקשר.

## קריירת מועדונים
ואסקס החל לשחק בשנת 2003 בקבוצת מוטגואה מליגת העל של הונדורס. הוא ערך 63 הופעות ליגה במדי המועדון עד למותו, בהן הבקיע שבעה שערים. את רוב עונת  החמיץ בשל שברים בשוקה ובשוקית.

## קריירה בינלאומית
ב-16 באוגוסט 2006 ערך ואסקס את הופעת הבכורה שלו בנבחרת הונדורס, בתיקו 0-0 נגד נבחרת ונצואלה במשחק ידידות. הוא ערך שלוש הופעות במדי הנבחרת, כולן במשחקי ידידות.

## מותו
ב-12 במאי 2007 מת ואסקס בגיל 23, לאחר שרכב בו נסע התנגש בקיר. נהג הרכב ונוסע נוסף נפצעו. המשטרה מסרה כי כל השלושה היו תחת השפעת אלכוהול.

לשם הנצחתו, מוטגואה הפסיקה את השימוש בחולצה מספר 16, אותה לבש, למשך שתי עונות.

## קישורים חיצוניים

## הערות שוליים

קטגוריה:כדורגלנים הונדורסים
קטגוריה:קשרי כדורגל הונדורסים
קטגוריה:כדורגלני מוטגואה
קטגוריה:כדורגלני נבחרת הונדורס
קטגוריה:הרוגי תאונות דרכים
קטגוריה:כדורגלנים שמתו במהלך הקריירה
קטגוריה:הונדורסים שנולדו ב-1983
קטגוריה:נפטרים ב-2007
פרפלה

**פַרְפָלֶה** היא פסטה הידועה בדרך כלל כפסטה פרפר או פסטת עניבה. שמה נגזר מהמילה האיטלקית "farfalle" (פרפרים). באזור האיטלקי של אמיליה-רומאניה פרפרלה ידועים בתור "strichetti" (מונח מקומי למילה "עניבות פרפר"). וריאציה גדולה יותר של פרפרלה ידועה בשם פרפלוני ("farfalloni"), בעוד שהגרסה המיניאטורית נקראת פרפלינה ("farfalline"). פרפלה מתוארכת למאה ה-16 באזורי לומברדיה ואמיליה-רומאניה שבצפון איטליה.

## סוגים
פרפלה מגיעה במספר גדלים, אך לכולם יש צורת "עניבת פרפר" ייחודית. לרב, הפרפלה נוצרים ממלבן או אליפסה מהפסטה, כאשר שני הצדדים חתוכים לקצה מסולסל והמרכז צמוד יחד כדי ליצור את הצורה של הפסטה. הגרסה השטוחה של הפסטה ידועה בשם פרפרלה ריגטה.

בנוסף לקמח לבן ומלא, צבעים מתווספים על ידי ערבוב מרכיבים מסוימים לבצק, מה שמשפיע גם על הטעם (כמו בכל פסטה). לדוגמה, סלק יכול לשמש כצבע אדום, תרד לירוק ודיו דיונון לשחור. גוונים ירוקים, לבנים ואדומים לעיתים קרובות נמכרים ביחד בערבוב שמזכיר את הצבעים של דגל איטליה.

## קישורים חיצוניים

## הערות שוליים

קטגוריה:סוגי פסטה